Faig el què puc – NEWSTICIES\nFaig el què puc\nPublicat el 14 febrer 2008 per Gerard\nNi dos dies ha durat la foto d’unió entre directiva, cos tècnic i jugadors del Axa Barça. Ahir en roda de premsa, sense que ningú l’apretés, Dusko Ivanovic es va treure de sobre tota responsabilitat sobre els resultats de l’equip. Segons Dusko la plantilla actual del Axa Barça és justa i ell treballa al màxim per treure el millor dels jugadors dels quals disposa, vaja que no pot fer més del que fa, és un “Això és el que hi ha”, més clar impossible.\nEn alguna cosa estic d’acord amb Dusko, sobre tot en el fet que amb aquesta plantilla poca cosa es podrà fer sobre tot degut al rendiment de “les figures”. El problema està en que hi ha jugadors que cobren com a jugadors de primera línia i el seu rendiment és de segona o en alguns casos de tercera línia. Jugadors com Vàzquez, Kasun, Acker o Illyasova no estan responen com s’esperava i els dos primers no és el primer any.\nAleshores qui és el culpable, el dissenyador de la plantilla (una cada any per cert amb bastants canvis, ja demostra això l’estil de projecte) o el cos tècnic per no adaptar el sistema de joc a la plantilla en lloc de la plantilla al sistema de joc, perquè siguem sincers Dusko no canviarà la seva manera de fer. Però el resultat obtingut és l’únic resultat possible si un secretari tècnic, que fitxa, no es parla amb un tècnic, que requereix.\nEn definitiva un any més perdut, i una altra bronca al Palau aquesta nit contra l’Unicaja. A veure si avui el senyor Laporta té el valor de assentar-se al ‘palco’.\nPD: Jo personalment crec que els dos són responsables del tema, però si més no a Ivanovic tinc la impressió que treballa, a Savic pels fitxatges fets no sé que dir-te.\nOne thought on “Faig el què puc”\n14 febrer 2008 a les 12:16\nI pel que fa a la pantomima de l’altre dia, dir que en Laporta cada dia se sembla més a en Gaspart. Molts gestos de cara a la galeria, però menteix més que parla. No hi ha ni un pam de net amb aquest home.


El divendres 28 de setembre, el col·legi Sagrat Cor va sortir al carrer per manifestar-se contra el canvi climàtic. Els alumnes van crear unes pancartes reivindicatives i dos alumnes de l’escola van llegir un discurs. Finalment es va fer un minut de silenci. L’activitat va ser un èxit!\nDimecres 28 de setembre, els membres de la comissió mediambiental de la nostra escola, vam assistir a l´acte de lliurament d´una placa, que ens nombra oficialment membre de la XESG (Xarxa d´escoles sostenibles de Gavà).\nL´Alcaldessa del nostre municipi, Raquel Sánchez ,en persona, ens va lliurar el distintiu i ens va felicitar per la tasca realitzada animant- nos a continuar treballant amb il·lusió impartint els valors per viure de manera sostenible.\nEl logo escollit per a aquesta placa va estar dissenyat per la nostra alumna Ainhoa Sancho Párraga de 3r ESO que va guanyar el concurs de selecció d´entre 5 altres escoles més i a la que l´Alcaldessa li va fer entrega d´un diploma.


Dues peces de l'igualadí Carles Prat s'estrenaran al Palau de la Música\nEn una d’elles, el compositor igualadí es basa en un poema de Lord Byron\nAmb 32 anys, el compositor igualadí Carles Prat segueix sumant reconeixements. Prat, que també és un reconegut tenor, ha rebut el reconeixement de l'Orfeó Català per dues obres, una per a cor mixt i una altra per a cor de noies.\nA l'agenda de Carles Prat hi ha marcat el diumenge 4 de març, el dia que el compositor d'Igualada rebrà al Palau de la Música Catalana els premis obtinguts per les dues obres guanyadores del 'II Concurs Internacional de Composició Coral - Festa de la Música Coral' convocat per l'Orfeó Català. Es tracta de les obres 'She walks in Beauty' per a cor mixt, basada en un poema de Lord Byron, i 'Poema del bosc', una obra per a cor de noies i piano, a partir d'un poema de Guerau de Liost. Seran estrenades per l'Orfeó Català i el Cor de Noies del Palau de la Música respectivament.\nLa recepció dels premis tindrà lloc durant la Festa de la Música Coral, una iniciativa que recupera la celebració de la Festa de la Música Catalana, creada l'any 1904 per l'Orfeó Català i inspirada en els Jocs Florals per impulsar la composició musical catalana. La segona edició del Concurs Internacional de Composició Coral convocat per l'Orfeó Català, va tenir una elevada participació, amb un total de 90 peces presentades, amb compositors tan catalans com internacionals.\nPrat ha estat darrerament guardonat en els Premis Ciutat d'Igualada 2017, el Paquita Madriguera de Composició per l'obra per orquestra Ciutat d'Ivori així com també al Concurs de Composició, organitzat per la Associación española de tubas y bombardinos, amb la peça 'Divertimento'. Aquests darrers guardons completen un nodrit palmarès del jove compositor que en la seva trajectòria ha arribat ja a la vintena de premis, amb obres per orquestra, cor, formacions de cambra i cobla.\nLes Serenates d'Estiu es tanquen amb Carles Prat i Neus Peris\nLa Biblioteca Central obre les votacions per la travessa dels Oscar\n21 de febrer 2018.09:29h\n21 de febrer 2018.09:04h\nFelicitats, Carles, per la teva trajectòria musical, i per molts anys.\nEncara conservo, gratament, en la retina i en l’oïda, la teva interpretación en el Cant de la Sibila, quan eres... Llegir més escolanet de Montserrat, ben plantat, sol, dalt del petit pedestal, en mig de l’altar de la Basílica i l’expectació general.\nLa promesa de llavors, s’està convertint en realitat avui, ja des de fa anys, per gaudi dels que estimem la música i que la considerem com un tresor (amb els seus fortes i fortíssims, però també amb els pianos, pianíssims i silencis fins i tot quan toca) que pot contribuir a aconseguir un mon (cultural, social, de convivència ... i entessa política també que falta ens fa) entre mig de tant “soroll” . Gràcies.\nT’imagines que abans de una sessió de un Ple municipal, del Parlament, del Congrès, de l’Assamblea general de l’ONU, tots els participants, independentment de la seva ideologia, identitat, religió, grup d’interès, cantessin tots plegats una cançó senzilla (a l’abast de thotom), si cal acompanyada per un petit grup musical ?? Segurament que els presisposariem a adoptar acords més equitatius en benefici d ela gran majoria, tot respectant les minories.\nJohn Lennon ja va imaginar (https://www.musica.com/letras.asp?letra=1440) quelcom semblant fa més de 30 anys (i sembla que anem cap al darrera en molts aspectes):\n5 Els Mossos detenen l'autor d'una desena de robatoris a Igualada i Vilanova 993 lectures\n10 Neus Carles i Eva Pedraza seran les números 1 i 2 de Poble Actiu, amb Pau Ortínez al 3 574 lectures


Ajuntament de Cardedeu - Actualitat - Notícies - La Comissió d'Urbanisme de la Generalitat també dona llum verda al projecte de la Tèxtil Rase\nLa Comissió d'Urbanisme de la Generalitat també dona llum verda al projecte de la Tèxtil Rase\nEl projecte de rehabilitació de la Tèxtil Rase per convertir-la en un equipament social i cultural té el vistiplau del Departament de Territori i Sostenibilitat, l'últim pas previ per aprovar definitivament el projecte i adjudicar les obres.\nL'aprovació de la nova fitxa del Catàleg de Patrimoni, per part de la Comissió d'Urbanisme del Departament de Territori i Sostenibilitat de la Generalitat de Catalunya aquest dijous 13 de desembre, és el darrer pas previ per poder tirar endavant el projecte de l'antiga fàbrica Tèxtil Rase que reforma la nau central i la nau oest per l'ampliació dels usos actuals com a equipament social i cultural, ja en servei parcialment des de l'any 2008, i també per a la reparació i la preservació del patrimoni a les naus encara no reformades des de que l'ajuntament va recepcionar l'antiga fàbrica tèxtil l'any 2004.\nAmb aquesta modificació el projecte pot renovar la coberta de la nau oest ja que part del formigó, de pràcticament cent anys d'antiguitat, es trobava en estat de degradació i de risc estructural. També s'actualitza la realitat actual de les edificacions de l'entorn de la Tèxtil Rase. El projecte de reforma contempla generar un gran espai públic per fomentar la creació, la formació i la participació del potent teixit associatiu i cultural de Cardedeu, d'artistes, creadors i de la ciutadania en general; habilitant nous espais socioculturals, sales per a exhibició i assaig, tallers de creació d'arts visuals, sales per a disciplines artístiques, entre d'altres, a més de magatzems i taquilles per a entitats, oficines tècniques municipals, un espai de bar i l'ampliació de l'actual espai de boulder (rocòdrom). A més de les trobades informatives i participatives per a la definició del projecte i del pla d'usos, en els darrers mesos el projecte també ha recollit observacions de representants del sector de la restauració i de diferents entitats de creació artística, especialment relatives a la millora de l'acústica de les sales.\nAquesta proposta, aprovada ara pel Departament de Territori de la Generalitat, ja tenia informe favorable per part de l'Àrea de Patrimoni del Departament de Cultura rebut fa uns mesos per l'Ajuntament. Precisament, en converses entre els diferents responsables dels dos departaments i l'ajuntament s'ha fet evident la necessitat de la reforma i s'ha validat el projecte com a urgent i necessari per la protecció del valuós patrimoni d'arquitectura industrial de principis de segle XX.\nFulletó "Tèxtil Rase. Un equipament social i cultural per a totes i tots"


Entre dos Aguas, amb set premis Gaudí, es projectarà al Convent de les Arts en el marc del cicle Gaudí de cinema\nEl Convent de les Arts d'Alcover acollirà, diumenge 17 de març a les 19h, la projecció del film Entre dos Aguas del director Isaki Lacuesta. La pel·lícula, inclosa en el cicle Gaudí de cinema de producció catalana, es va estrenar el novembre de 2018 i compta amb els intèrprets Israel Gómez Romero, Francisco José Gómez Romero.\nEl llargmetratge va recollir set estatuetes en la darrera edició dels premis Gaudí, entre els que destaquen millor direcció per Isaki Lacuesta, millor protagonista masculí oer Israel Gómez i millor pel·lícula de parla no catalana.\nEntre dos aguasés un drama que explica la història entre Isra i Cheíto, dos germans gitanos: l’Isra va ser sentenciat a presó per tràfic de drogues i el Cheíto es va allistar a Infanteria de la Marina. Quan l’Isra surt de la presó i el Cheíto torna d’una llarga missió, tornen a l’illa de San Fernando. El retrobament entre els dos germans porta records de la violenta mort del seu pare quan tot just eren uns nens.\nHan passat dotze anys des de La leyenda del tiempo, la pel·lícula de Lacuesta quan l’Isra i el Cheíto eren adolescents. Ara l’Isra retorna a San Fernando per recuperar a la seva dona i les seves filles. Però, com aconseguirà tirar endavant en el lloc amb la taxa d’atur més alta d’Espanya? La seva recerca de redempció, la seva necessitat d’ordenar les seves vides i reconciliar-se uneix a l’Isra i el Cheíto una vegada més.\nEl preu de l'entrada és de 4,5€ i de 3€ si es disposa de descomptes amb el CA,CAjove! (fins als 25 anys), Carnet de la Biblioteca, de l'Estudiant, Carnet Jove, Òmnium Cultural, Majors de 65 anys, Jubilats, Pensionistes, Aturats, Família nombrosa, monoparental i persones en situació de vulnerabilitat. Presentant la targeta del Club Vanguardia es tindrà un descompte de 2x1 en les entrades. Per a més informació www.ciclegaudi.cat i www.conventarts.cat.


El FC Barcelona B d’handbol, a vuitens de Copa (23-21)\nEl filial blaugrana supera el Bidasoa d’Asobal i ja està classificat per als vuitens de final de la Copa del Rei d’handbol\nLa Ciutat Esportiva Joan Gamper va viure un dels moments estel·lars de la història de l’handbol formatiu blaugrana. El segon equip del FC Barcelona superava un equip Asobal, el CD Bidasoa, i assolia el pas als vuitens de final de la Copa del Rei.\nEls blaugranes van sortir més freds que els bascos a l’inici del partit. Un 3 a 4 en el marcador demostrava que els de Fernando Bolea havien sortit més tranquils a la pista de la Ciutat Esportiva.\nPerò les ganes dels jugadors de Toni Gerona, tècnic del Barça B d’handbol, van començar a donar els seus fruits. Un parcia del 4 a 0 (7-4 al minut 14) obligava els bascos a demanar temps mort. Però la tendència del primer període era blaugrana. Una primera part que va finalitzar amb un 13 a 9 favorable als blaugranes.\nCap fred i cor calent\nEl Bidasoa va oferir la seva millor versió a l’inici de la segona part. Els bascos, refermats amb Zubiria a la porteria i Milosevic en atac, van tornar a entrar al partit, al minut 43, amb un resultat de 17 a 16.\nAquí va arribar el punt d’inflexió del matx. Temps mort de Toni Gerona i entrada a la porteria blaugrana d’Ignasi Admella. A partir d’aquell moment els blaugranes van recuperar el temps del partit i es van endur el triomf final.


La Ruta de l´Aigua\nUn dels paisatges més interessants de Constantí està focalitzat en la confluència entre el Camí vell de Montblanc i el Camí dels Pallaresos i compta amb una xèria d'indrets d'interès que tenen com a nexe comú l'aigua. Es tracta de donar un tomb per l'aprofitament d'aquest recurs natural des de l'antiguitat fins a l'època contemporània. Podem reviure encar el pes en indrets com els banys romans i les escenes aquàtiques del mosaic paleocristià de la vil·la de Centcelles, l'aqüeducte del Pont de les Caixes i els molins medievals, que funcionaven amb aigua d'una séquia.\nLa Ruta de Sant Llorenç\nEl següent itinerari barreja elements històrics ancestrals (poblaments prehistòrics, el possible primer nucli medieval de Constantí –l’ermita de Sant Llorenç–, vil•les romanes, masos importants), llegendes i tradicions (la Creu de Salom, l’Alzina Grossa) amb elements naturals, paisatgístics i antropològics definitoris del terme municipal (camins antics, mines d’aigua, conreus tradicionals i vegetació característica, el clot de l’autopista, etc...). Es tracta d’un recorregut circular de 6 km que ens ocuparà aproximadament una hora i mitja de caminada. Es pot realitzar en qualsevol època de l’any i a qualsevol hora del dia. El nivell de dificultat és baix perquè no trobem grans pendents ni obstacles importants; el nivell d’interès és alt ja que ens permet descobrir molts aspectes patrimonials del variat ventall que ofereix el terme de Constantí.\nLa Ruta del Camí dels Pallaresos\nAquest itinerari pretén acostar-nos a la història, la tradició i elements antropològics i etnològics d’una part del patrimoni cultural i paisatgístic de Constantí, centrat en l’ús de l’aigua, ja sigui agrícola o industrial, i especialment en la séquia dels Molins, que complia les funcions de regar una extensa partida de terra i moure cinc molins medievals.


per Amadeo Arderiu Doctor en Administració i Direcció d’Empreses 07 de novembre de 2018 05:30\nEl grup Bonpreu, que en poc més de 40 anys ha arribat on està i que dóna feina a milers de persones, mereix un reconeixement que, més enllà del desacord entre els dos propietaris, cal fer palesa aquí.\nMés info: Bon Preu s'aboca a la divisió del grup\nLa situació del grup s'enquadra en un sector de gran competència, amb organitzacions de gran èxit com Mercadona, i d'altres amb dificultats com Dia, immersa en una severíssima destrucció de valor en la borsa, o com Eroski que gestiona un gran deute després d'absorbir Caprabo.\nUna propietat dividida al 50%, sense cap majoria en la presa de decisions, obliga a coincidir sempre, a negociar fins a trobar l'acord o, en el pitjor dels casos, a assumir una situació de conflicte.\nQuan els socis no aconsegueixen resoldre les seves desavinences, s'ha de recórrer als protocols de l'empresa o sol·licitar un arbitratge extern. En el cas del grup Bonpreu, segons el que ha estat publicat, els estatuts proposen la separació comprant una de les parts la participació de l'altra o, si no hi ha suficient concordança entre les valoracions, dividir l'empresa.\n"Quan els socis no aconsegueixen resoldre les seves desavinences, s'ha de recórrer als protocols de l'empresa o sol·licitar un arbitratge extern"\nDit d'una altra manera, si els dos socis no arriben a un consens, tot queda a expenses que es posin d'acord, a través d'una diferència inferior al 25% de l'import de les seves valoracions, dos professionals que potser no han trepitjat mai cap supermercat del grup.\nEn una transacció, el valor pel venedor és el mínim per acceptar-la, i pel comprador és el màxim que està disposat a pagar. De cap manera es pot considerar que valorar sigui una ciència, com clarament va demostrar el recent esclat de la bombolla immobiliària o com revela que la majoria d'analistes borsaris no són multimilionaris.\nEl valor d'una empresa és una opinió, fonamentada en suposicions amb les quals no és obligat coincidir. El preu, en canvi, és una xifra que reflecteix el que es paga en una operació concreta, després d'arribar a un acord el comprador i el venedor. La xifra del valor d'una empresa s'escriu en un paper i la del preu en un xec, afegint una signatura en els dos casos.\nSi valorar fos una ciència, les conclusions respecte del grup Bonpreu que han emès quatre consultores i un pèrit haurien coincidit. Pel que s'ha llegit, inicialment es van confrontar dues xifres, que posteriorment varen ser substituïdes per altres dues també diferents, essent totes revisades per un pèrit. No cal dir que hi hauria tants valors com experts fossin consultats, amb opinions discordants envers la mateixa empresa.\nEl valor d'una empresa està sempre referit al seu futur, traduït a fluxos de diners contant i sonant traslladats a valor actual. Partint de les mateixes premisses, qualsevol mètode de valoració hauria de donar un únic resultat, però no hi ha cap certesa respecte al futur i les suposicions seran diverses. No és possible la coincidència en els cash flow que estimen els valoradors i en el risc que apliquen als càlculs, ni resulta fàcil afirmar quin criteri és el millor.\nDes d'aquest conflicte judicialitzat, que s'ha de contemplar amb el màxim respecte, doncs és segur que els protagonistes són plenament conscients de la seva transcendència, es poden fer tres comentaris genèrics. Alguns projectes empresarials tenen inicis emocionants en els que no hi ha motiu per pensar en possibles desavinences futures entre socis. Quan les relacions són òptimes és el millor moment per deixar establert el procediment a seguir en cas de problemes.\nSembla recomanable resoldre els contratemps d'una empresa amb poc soroll, puix que tots els senyals que emet afecten el seu mercat, a la seva posició competitiva i, sobretot, els col·laboradors que puntualment van cada dia a fer la seva feina. La transparència no està renyida amb la discreció. El valor d'una empresa és també el de totes les persones que formen part d'ella. Convé tenir-ho present i avaluar si és millor quantificar econòmicament un acord o desfer un equip en dues parts que hauran de competir pels mateixos clients.\nPer finalitzar, s'ha de destacar la capacitat de Bonpreu d'operar amb normalitat, inclús obrint nous establiments, mentre es troba la solució a un problema entre dues persones. No detenir el creixement és el millor senyal que es manté la fe en l'empresa i en el seu futur, diguin el que diguin les valoracions.


Respon a ERC que la "unitat estratègica" passa per governs independentistes als municipis\n3 min. Barcelona 13/06/2019 11:37\n651x366 Quim Torra aquest matí / PERE VIRGILI Quim Torra aquest matí / PERE VIRGILI\nL'endemà que el judici sobre el referèndum de l'1 d'octubre hagi quedat vist per a sentència, el president de la Generalitat, Quim Torra, en seu parlamentària, ha fet seves les paraules del líder d'Òmnium, Jordi Cuixart: "Ho tornarem a fer, esclar que sí". D'aquesta manera, el cap de l'executiu, en resposta a una pregunta d'ERC, ha fet una crida a refer la "unitat estratègica" per "anar cap a la independència". Un camí que ha dit que passa perquè hi hagi "governs i alcaldes" independentistes als municipis, ara que en algunes localitats Esquerra està negociant amb el PSC i la CUP per desbancar de l'alcaldia JxCat.\nPer a Torra, els al·legats finals d'ahir dels presos polítics van ser una "barreja d'emoció i dignitat" que es "mereixen el qualificatiu d'històrics". "Els recordarem durant molt temps", ha afirmat, i ha titllat d'"ignominiós" el judici al Procés. També s'ha mostrat convençut que als tribunals europeus els acusats obtindran la raó.\nTorra anuncia una ronda de contactes per "refer la unitat estratègica" del sobiranisme\nTambé Ciutadans ha preguntat al president sobre si pretén tornar a obrir un conflicte amb l'Estat. "Què no entén de la frase «Ho tornarem a fer»?", ha dit el president, fent una anàlisi lèxica del que implica aquesta declaració en relació a un nou embat amb l'Estat. "Veig que va estar més atén a les classes de llengua que a les de dret", ha reblat el cap de files de Ciutadans, Carlos Carrizosa.\nS'ha enganxat a l'anàlisi gramatical el líder del PSC, Miquel Iceta, tot i que ha preferit parlar del significat de les paraules. "Vostè diu ho tornarem a fer. Què vol dir «ho»?", ha preguntat al president. "Vol dir saltar-se la llei, trepitjar els drets de la meitat dels catalans i els de l'oposició? Quan han volgut agafar dreceres inexistents hem pres mal tots", ha conclòs.\nDe la seva banda, Carrizosa ha apuntat que Torra vol fer un altre "cop d'estat" i li ha retret que segueixi "tossut" a portar "Catalunya a l'abisme". "Deixin de dividir, de mentir, d'amenaçar tots els catalans", ha sentenciat Carrizosa, i li ha demanat que digui si acatarà o no la Constitució. Per a Carrizosa, sembla que Torra "estigui demanant a crits" que s'apliqui l'article 155 altre cop. "Jo em dec a aquest Parlament de Catalunya, que és on rau la sobirania del poble de Catalunya", ha conclòs el cap de l'executiu sobre si respectarà o no la carta magna.


Divalterra | El Consell d'Administració de Divalterra aprova la proposta d'increment salarial a les brigades forestals\nEl Consell d'Administració de Divalterra aprova la proposta d'increment salarial a les b[...]\nEl Consell d'Administració de Divalterra, empresa pública de la Diputació de València, ha aprovat aquest dijous per unanimitat l'acord de la comissió negociadora per a l'increment de sou dels brigadistes forestals de la corporació provincial.\nL'acord recull un increment salarial de 1.391 euros a l'any, que equival a 116 euros al mes, per a les 575 persones que integren la plantilla de camp de les brigades forestals: 112 capatassos, 127 conductors i 336 especialistes.\nEl procés per a l'increment salarial de les brigades forestals de la Diputació de València dóna resposta a una demanda històrica d'aquest col·lectiu singular.\nEn aquest sentit, Divalterra està immersa en l'última fase d'elaboració d'una Descripció i Valoració de Llocs de treball (DVPT), encarregada a una consultora externa, que posa de manifest que les retribucions que reben capatassos, conductors i especialistes es troben per davall de la mitjana del sector.\nL'acord recull el caràcter retroactiu de l'increment des de l'1 de gener de 2019, així com que la citada pujada salarial es mantindrà de forma consolidada en les nòmines des de la seua entrada en vigor.


Missatge d’ànim de cracks del futbol a la base tricolor - Altaveu el diari digital d'Andorra\nMissatge d’ànim de cracks del futbol a la base tricolor\nL’FC Andorra comparteix a xarxes un vídeo amb el suport de jugadors de primera fila com Iker Muniain, Pedri, Cucurella, Saviola o Capdevila\n02/01/2021 (13:55 CET)\nFa dies que els jugadors del futbol base de l’FC Andorra no poden competir. Una de les mesures adoptades per la Generalitat per intentar contenir l’expansió del coronavirus és la suspensió de totes les lligues d’esports de base, així com les de categories territorials. Moments, doncs, durs pels joves jugadors, que tot just poden entrenar. Ara, han rebut el suport de cracks de primer nivell, que els animen en aquests dies tan durs.\nEn un vídeo compartit al compte oficial a YouTube del club tricolor, diferents futbolistes, tant ja retirats com encara en actiu, envien el seu missatge a la pedrera de l’Andorra. Hi participen jugadors que han tingut o tenen vinculació amb el Principat, com l’argentí Javier Saviola o el campió del món Joan Capdevila, que els esperona a “entrenar amb les màximes ganes i il·lusió”. Per la seva banda, el ‘Conejo’, afirma “no tenir dubtes que ben aviat podreu començar a competir”.\nAl vídeo també participen tres futbolistes que actualment juguen a la Primera Divisió espanyola. És el cas del blaugrana Pedri, que ja fa temps va protagonitzar una gravació en solitari, però també del migcampista del Getafe, Marc Cucurella, o del mitja punta de l’Athletic de Bilbao, Iker Muniain. “Us desitjo molts ànims en aquests moments tan complicats en els quals cal ser optimistes”, diu el navarrès.\nLes competicions a Catalunya continuen de moment aturades, encara sense data d’inici. De fet, aquesta setmana la Federació va indicar que ja està clar que no es podran reprendre el cap de setmana del 9 i el 10 de gener, com s’havia previst en un principi.


Quàquers - Definició, història i creences - HISTORYRIA - Temes\nEls quàquers, o la Societat Religiosa d’Amics, van ser fundats a Anglaterra al segle XVII per George Fox i van jugar un paper clau en l’abolició i el sufragi femení.\nQuè és un quàquer?\nQuàquers i Drets Humans\nLa Societat Religiosa d’Amics, també anomenada Moviment Quaker, va ser fundada a Anglaterra al segle XVII per George Fox. Ell i altres primers quàquers o amics van ser perseguits per les seves creences, que incloïen la idea que la presència de Déu existeix en totes les persones. Els quàquers rebutjaven les cerimònies religioses elaborades, no tenien clergues oficials i creien en la igualtat espiritual entre homes i dones. Els missioners quàquers van arribar a Amèrica per primera vegada a mitjans de la dècada de 1650. Els quàquers, que practiquen el pacifisme, van jugar un paper clau tant en els moviments abolicionistes com en els drets de les dones.\nA la dècada de 1640, George Fox, aleshores jove i fill de teixidor, va deixar la seva casa als Midlands anglesos i va viatjar pel país en una recerca espiritual. Va ser una època de turbulències religioses a Anglaterra, on la gent buscava reformes a l’Església d’Anglaterra o començava les seves pròpies esglésies competidores.\nAl llarg del seu viatge, mentre Fox es va reunir amb altres persones que buscaven una experiència espiritual més directa, va arribar a creure que la presència de Déu es trobava a les persones més que a les esglésies. Va experimentar el que anomenava 'obertures', casos en què sentia que Déu li parlava directament.\nFox va compartir les seves creences i epifanies religioses amb altres persones, parlant a reunions cada vegada més grans. Tot i que alguns van veure les seves opinions com una amenaça per a la societat i va ser empresonat per blasfèmia el 1650, Fox i altres primers quàquers van continuar compartint les seves creences.\nquants anys tenia la concessió quan va morir\nEl 1652 va conèixer Margaret Fell, que va esdevenir un líder més del primer moviment quàquer. Casa seva, Swarthmoor Hall al nord-oest d'Anglaterra, va servir de lloc de reunió per a molts dels primers quàquers. Fox i Fell es van casar el 1667.\nMentrestant, 'Quaker' va sorgir com un sobrenom burleta de Fox i d'altres que compartien la seva creença en el passatge bíblic que la gent hauria de 'tremolar davant la Paraula del Senyor'. El grup finalment va adoptar el terme, tot i que el seu nom oficial es va convertir en Societat religiosa d'amics. Els membres s’anomenen Amics o Quàquers.\nEl quakerisme va continuar estenent-se per tota la Gran Bretanya durant la dècada de 1650 i, el 1660, hi havia al voltant de 50.000 quàquers, segons algunes estimacions.\nEs van considerar radicals diverses creences quàqueres, com ara la idea que les dones i els homes eren iguals espirituals, i que les dones podien parlar durant l’adoració. Els quàquers no tenien ministres oficials ni rituals religiosos. Van optar per no utilitzar títols honorífics com 'Your Lordship' i 'My Lady'.\nBasat en la seva interpretació del fitxer Bíblia , Els quàquers eren pacifistes i es van negar a prestar jurament legal. La idea de que tothom tenia la Llum de Crist dins seu era fonamental per a les seves creences.\nFox va passar bona part de la dècada de 1660 entre reixes i, a la dècada de 1680, milers de quàquers de les illes britàniques havien patit dècades de fuets, tortures i empresonaments.\nEls missioners quàquers van arribar a Amèrica del Nord a mitjan anys 1650. La primera va ser Elizabeth Harris, que la va visitar Virgínia i Maryland . A principis de la dècada de 1660, més de cinquanta altres quàquers havien seguit Harris.\nNo obstant això, a mesura que es desplaçaven per les colònies, van continuar sent objecte de persecució en determinats llocs, especialment en els dominis puritans Massachusetts , on diversos quàquers, coneguts posteriorment com el Boston Martyrs - van ser executats durant els anys 1650 i 1660.\nEl 1681, el rei Carles II va donar William Penn , un ric quàquer anglès, una gran subvenció de terres als Estats Units per pagar un deute amb la seva família. Penn, que havia estat empresonat diverses vegades per les seves creences quàqueres, va fundar Pennsilvània com a santuari de llibertat i tolerància religiosa.\ncom va començar el kkk\nEn pocs anys, diversos milers d’amics s’havien traslladat a Pennsilvània des de Gran Bretanya.\nEls quàquers van estar molt involucrats en el nou govern de Pennsilvània i van ocupar posicions de poder a la primera meitat del segle XVIII, abans de decidir que la seva participació política els obligava a comprometre algunes de les seves creences, inclòs el pacifisme.\nEls quàquers van assumir la causa de la protecció Nadius americans Drets, creant escoles i centres d’adopció. Tanmateix, les relacions entre els dos grups sempre eren amistoses i apostaven, ja que molts quàquers insistien en l'assimilació dels nadius americans a la cultura occidental.\nEls quàquers també van ser primerencs abolicionistes . El 1758 es va ordenar als quàquers de Filadèlfia que deixessin de comprar i vendre esclaus. A la dècada de 1780, a tots els quàquers se’ls va prohibir posseir esclaus.\ncom es tractava l’afroamericà abans dels drets civils\nAl segle XIX, molts dels líders de la sufragi femení el moviment als Estats Units era quàquers, incloent Lucretia Mott i Alice Paul.\nFins ara, dos presidents dels Estats Units han estat quàquers: Herbert Hoover i Richard M. Nixon .\nEntre altres personatges famosos que van ser criats com a quàquers o que van participar en la religió, hi ha l'autor James Michener actors del filantrop Johns Hopkins Judi Dench i James Dean músics Bonnie Raitt i Joan Baez i John Cadbury, fundador del negoci de la xocolata que porta el seu nom.\nAvui, hi ha més de 300.000 quàquers a tot el món, segons algunes estimacions, amb el percentatge més alt a l’Àfrica.\nHi ha diferents branques del quakerisme, algunes tenen serveis de culte 'programats' dirigits per pastors, mentre que altres practiquen culte 'no programat', que es fa en silenci (els que estan inspirats poden parlar) sense la guia d'un pastor.\nEls amics no programats es refereixen a les seves congregacions com a 'reunions', mentre que els quàquers programats utilitzen el terme reunió i també 'església' per referir-se a les seves congregacions. Molts, però no tots, els quàquers es consideren a si mateixos Cristians .\nLa majoria dels quàquers han abandonat l'estil de roba que portaven abans, a diferència dels amish, amb els quals els quàquers de vegades es confonen. (Els Amish, que viuen separats de la societat i rebutgen la tecnologia moderna, són una denominació cristiana els orígens dels quals es remunten a la Suïssa del segle XVI).\nEls Shakers són un altre grup religiós amb qui de vegades es confon als amics. Els Shakers (oficialment la Societat Unida de Creients en la Segona Aparició de Crist) es van fundar a Anglaterra al segle XVIII. Els Shakers, que eren pacifistes com els quàquers i els amish, van arribar a Amèrica i vivien en assentaments comunals i eren celibats. Nens i altres membres nous adherits per adopció o conversió. La secta Shaker gairebé s’ha extingit.\nrevolució americana batalla de bunker hill\nl'esmena donava dret a vot a les dones\nrètol colibrí del cel\nper què sant patric és un sant\nla batalla de l'antietam el 1862\nla fi de l'esclavitud als Estats Units


28/10/2021 - Premi Emprenedoria Quintanes/BBVA.\nGranja Mas Bes, ubicada a Salitja (Girona), és la guanyadora del 1r Premi Emprenedoria Quintanes/BBVA de l’entorn rural 2021, dotat amb 15.000 euros. La història de Mas Bes i la família Viñolas es remunta a la segona meitat del S. XIX amb dues vaques de la raça Frisona- Holstein. A l’actualitat, Granja Mas Bes té més de 1.200 vaques i destaca per la seva diversificació.\nEl jurat ha valorat el caràcter emprenedor de la família propietària de la finca, la transformació en un negoci diversificat i capaç de portar a terme activitats de diferents tipologies, així com la importància que tenen aquest tipus d’iniciatives per a la revalorització del territori.\nAquest 2021, el guardó també ha lliurat tres accèssits, de 2.000 euros cada un, als diferents sectors participants (Agroramader, Jardineria i Forestal).\nL’accèssit en el sector Agroramader ha estat per a Talkual de Bellpuig (Lleida) pel seu caràcter innovador i la seva capacitat per aprofitar les noves tecnologies i el canal online per donar sortida a un tipus de producte no estètic que d’altra manera seria rebutjat. Creada amb la missió d’eliminar el malbaratament d’aliments, ofereix caixes de fruita i verdura imperfecta.\nL’accèssit en el sector de la Jardineria s’ha lliurat a Japan Espais, de Manlleu (Barcelona) per la singularitat del projecte respecte d’altres empreses del sector i la seva capacitat per innovar i desenvolupar activitats connexes a la jardineria. Especialitzada en jardineria, paisatgisme i natura, aquesta empresa d’exteriorisme es caracteritza pel tracte personalitzat.\nL’accèssit en el sector Forestal ha anat a parar a mans de SingularWood, de Santa Coloma de Farners (Girona) per la singuralitat del projecte i la possibilitat de reutilitzar i transformar un recurs natural com és la fusta en un objecte de disseny. Aquesta iniciativa, que és el resultat de la col·laboració entre productors\n02/09/2021 - FINALISTES


Butlletí electrònic del programa Escoles Verdes, núm 24, octubre de 2009\nButlletí electrònic del programa Escoles Verdes\nNúm 24, octubre de 2009\nLes escoles parlen...\nEl racó de l'alumnat\nUn xic més\nAquest curs escolar, 54 escoles rebran el Distintiu d'Escola Verda\nFem sentir la nostra veu a la Cimera sobre Canvi Climàtic de Copenhaguen\nL’exposició itinerant Què són els aliments ecològics?\nAmbientalització del currículum del CEIP Migdia (Girona)\nDia Mundial del Medi Ambient a la SES de Sant Llorenç de Morunys (Solsonès)\nEls diferents membres de la comunitat educativa del CEIP Vall del Ges (Torelló) expliquen i donen a conèixer algunes de les seves activitats.\nEl Programa de font en font a l’Alt Camp\nA taula! Portem els aliments ecològics a les escoles\nEls Dijous de l'Aigua\nLa XVII Festa de la Carbonera de Forallac\nConferència del pedagog Francesco Tonucci\nAgenda d'activitats del Parc Nacional d'Aigüestortes i Estany de Sant Maurici\nExposició: Fibres vegetals - Les plantes ens ajuden a viure i De les llavors als fruits\nUna exposició europea sobre el canvi climàtic recorre Catalunya amb motiu de la Cimera de Copenhaguen\nL'exposició itinerant Respirem benestar continua el seu recorregut pels municipis de l'àrea metropolitana de Barcelona\nTVE Catalunya presenta la sèrie "Terra Verda"\nNova web: Sostenibilitat.com\nLa Fàbrica del Sol, nou centre d'educació ambiental a Barcelona\nAquest curs escolar, 54 escoles rebran el Distintiu d’Escola Verda\nVolem felicitar totes les escoles que en acabar el seu projecte d’innovació educativa d’educació ambiental s’han compromès a fer de l’educació per a la sostenibilitat el pal de paller del seu projecte educatiu de centre.\nUs recordem que, a partir d’ara, com la resta d’Escoles Verdes, disposeu d’equip d’assessorament en cada territori, que us ajudaran a tirar endavant els vostres plans d’acció. Preneu nota de les seves dades de contacte:\nTerritori: Maresme – Vallès Oriental i Barcelonès\n(excepte els municipis de Barcelona i l’Hospitalet de Llobregat)\nTerritori: Baix Llobregat – Anoia - Vallès Occidental – Alt Penedès, Garraf i municipi de l’Hospitalet de Llobregat\nTerritori: Berguedà – Osona – Bages\nTerritori: Tarragona i Terres de l'Ebre\nEls centres de Barcelona, Montmeló, Sant Boi de Llobregat, Sant Feliu de Llobregat, Lleida i Vilanova i la Geltrú rebran l’assessorament de l’Agenda 21 escolar o dels tècnics municipals que porten el programa d’educació ambiental d’aquests municipis.\nFomentar el treball en xarxa és un dels objectius del programa Escoles Verdes, i, tal com vàreu manifestar als Fòrums, hem d’anar treballant, tots plegats, per aconseguir una major interrelació entre els centres, una informació més fluida sobre les actuacions que esteu desenvolupant i que les propostes i materials que elaboreu siguin un punt de partida per a altres centres de la xarxa. Per aconseguir-ho, i fins que no disposem d’un espai web adequat i obert que permeti aquesta interrelació de manera ràpida, posem a disposició vostra el Butlletí del Programa per donar a conèixer a la resta de centres els treballs que esteu fent. En aquest sentit, volem agrair aportacions com les del CEIP Migdia, que trobareu a la secció de Les escoles parlen..., que ha volgut compartir amb tots vosaltres el resultat d’un treball d’ambientalització curricular desenvolupat durant dos cursos escolars pel seu claustre. Aquesta feina segurament podrà servir de guia a algun altre centre que s’estigui plantejant aquesta actuació.\nUs recordem i us animem que envieu les vostres actuacions i materials a la Bústia del Programa escolesverdes.dmah@gencat.cat.\n3 centres, en representació de les escoles catalanes, aniran a Copenhaguen per donar a conèixer les vostres propostes i compromisos.\nBarcelona acollirà, del 2 al 6 de novembre d’enguany, la darrera sessió de negociació, prèvia a la celebració de la Cimera sobre canvi climàtic de Copenhaguen (COP15) -www.cop15.dk – del 8 a 17 de desembre de 2009.\nMés enllà del procés de negociació, aquesta reunió a Barcelona esdevindrà una gran oportunitat per a la societat civil catalana per fer sentir la seva veu abans de la COP15 i fer palès, una vegada més, el seu compromís i implicació per fer front al canvi climàtic.\nEn aquest sentit, des del Departament de Medi Ambient i Habitatge, amb la col•laboració de l’ambaixada de Dinamarca, volem donar a conèixer els compromisos que heu assumit per contribuir a la mitigació del canvi climàtic des de la vostra escola, des del vostre entorn i, a més, oferir-vos la possibilitat de fer arribar les vostres propostes als governs que es reuniran a Copenhaguen.\nÉs per aquest motiu que proposem, a totes les escoles que hagueu debatut en el vostre centre sobre el canvi climàtic i tingueu propostes de com fer-hi front, que ens les feu arribar omplint el document adjunt. Aquest document cal que l’envieu, per correu electrònic, al vostre assessor territorial.\nAmb totes les vostres aportacions, el Departament de Medi Ambient i Habitatge es compromet a elaborar un document per a que una representació de 3 centres (1 professor/a i 3 alumnes de cada centre) puguin viatjar a Copenhaguen per lliurar aquest recull de propostes i compromisos a representants del govern de Dinamarca –qui acull la Cimera mundial sobre canvi climàtic–. A més, s’aprofitarà aquest viatge per organitzar un intercanvi d’experiències amb escoles daneses.\nSerà un viatge de 2 o 3 dies, a finals de novembre o principis de desembre. Les despeses de desplaçament i allotjament són assumides pel Govern danès, a través de la seva ambaixada a l’Estat Espanyol, que compta amb el patrocini de l’empresa Font Vella.\nLa data límit per participar-hi és el 30 d’octubre de 2009.\nUs informem que, a través de la web www.bcnclimatechange.org podreu fer un seguiment de la darrera sessió de negociació que se celebra a Barcelona així com de tots els actes que s’hi estan organitzant.\n> Document: Fitxa de propostes i compromisos del centre\nAmb aquesta exposició, el Departament d’Agricultura, Alimentació i Acció Rural ofereix al professorat una eina educativa per treballar a classe el concepte de producció alimentària ecològica i sensibilitzar l’alumnat sobre els beneficis de produir i consumir aliments ecològics.\nL’exposició, formada per 6 plafons explicatius, un tauler de joc i un llibre de receptes, recorrerà les escoles arreu de Catalunya.\nSi us interessa, només heu d’enviar un correu electrònic segons la demarcació territorial en què us trobeu. Us avancem el calendari d’aquest curs:\nCalendari de l’exposició escolar itinerant\nPeríode Demarcació Per fer la sol·licitud\nGener - febrer de 2010\nMarç - abril de 2010\nMaig - juny de 2010\n> Més informació i materials didàctics relacionats\nL’Escola Migdia de Girona té el Distintiu d’Escola Verda des de l’any 2004. El curs 2006/07, vam voler fer un pas més en el nostre treball: incloure en el currículum tots els objectius, els continguts i les activitats que es treballaven a cada cicle i nivell sobre aquest tema per donar-hi coherència al llarg de l’escolaritat.\nVam demanar assessorament i vam constituir una comissió del professorat on hi havia representat, com a mínim, un membre de cada cicle.\nPrimer, es van recollir totes les activitats i continguts que es treballaven a cada nivell. Després la comissió, amb l’ajut de l’assessora, feia un buidatge i una proposta sobre cada apartat. Aquesta proposta es portava al cicle per consensuar-la. Al final del procés, es va aprovar el currículum nou en claustre.\nEl curs 2008/09, s’ha posat en marxa, i adjuntem la graella del currículum ambientalitzat i aprovat.\nLa SES de Sant Llorenç de Morunys va celebrar el Dia Mundial del Medi Ambient amb la visita al centre dels Agents Rurals. Ens van explicar en què consistia la seva feina i vam reflexionar sobre com podíem ajudar el medi ambient.\nSeguidament, ens vam desplaçar al poble en petits grups per passar una enquesta als vilatans de Sant Llorenç referent als hàbits mediambientals: recollida selectiva, estalvi d’energia, mobilitat i sostenibilitat.\nEn acabar, vam tornar al centre i els Agents Rurals ens havien preparat una sorpresa: ens van ensenyar un parell d’aus que provenien del Centre de Recuperació de Fauna de Vallcalent, encara malferides. Malgrat no estar en condicions d’alliberar-les, vam poder veure una òliba i un xoriguer.\nPer acabar el dia, vam elaborar un parell de tallers amb materials reutilitzats, i vam comprovar que els residus poden tenir una nova utilitat, com per exemple l’artística. Finalment, es van lliurar a l’alumnat uns dispositius perquè els instal•lessin a les aixetes de casa i comprovar i valorar l’estalvi real d’aigua.\n- Les carmanyoles de P3\n- L’esmorzar saludable de P4\n- El reciclatge de l’oli de P5\n- Les papereres de 1r\n- La reutilització de llibres de 2n\n- El compostatge de 3r\n- Els camins escolars segurs de 4t\n- El termòmetre mediambiental de 5è\n- El consum i la sostenibilitat de 6è\n- La col•laboració de l’AMPA\nUs adjuntem un document on l’alumnat de cada curs explica com i per què fan aquestes activitats. (enllaç document del CD )\n> Us recomanem que hi feu una ullada.\nCom a tancament del curs 2008-09, el passat mes de maig es va agrupar tota la informació recollida pels centres participants en el Programa de font en font de la comarca de l’Alt Camp, en una exposició itinerant. Aquesta exposició va itinerar pels diferents centres durant tot el mes de juny, i va permetre fer un intercanvi de la feina feta entre totes les escoles que treballen en el mateix projecte.\nAmb l’objectiu de donar a conèixer aquest treball a la resta de la població, el passat 16 de setembre l’Institut d’Estudis Vallencs inaugurava l’exposició De font en font. Aprenem de l’aigua. El públic general ha pogut a visitar l’exposició del 16 al 23 de setembre. L’Institut d’Estudis Vallencs ha contribuït a arrodonir l’exposició amb una conferència a càrrec de la geògrafa Sònia Vaquer: "El patrimoni hídric de Valls i l’Alt Camp" que va tenir lloc el 22 de setembre.\nL’exposició consta d’un total de 80 làmines DIN A3 plastificades, que descriuen l’entorn natural i social de 15 fonts diferents de Valls i la comarca de l’Alt Camp. Aquestes làmines han estat elaborades per les 10 escoles de la Comarca de l’Alt Camp que han participat en el projecte.\nCentre Localitat Nivells Font\nCEIP M.de D. de la Candela Valls CM Font de Sant Bernat\nIES Serra de Miramar\nFont de la plaça del Blat\nCEIP Baltasar Segú\nCol·legi Cor de Maria\nFont de Sant Pou\nLes fonts del Pati\nFont de la Manxa\nCEIP Escola Enxaneta\nIES Narcís Oller\nFont de Mas Miquel\nFont de la placeta del Cementiri\nCEIP Bernardí Toldrà\nFont de la Pica\nLes fonts Fresques\nFont de la Farga\nCEIP Sant Ramon\nFont de Sant Ramon\nCEIP La Riba\nDesprés de l’enriquidora experiència que vam compartir el curs passat, De font en font s’inclou enguany, de nou, com una de les activitats intercentres dins del marc del Pla educatiu d’entorn de Valls. El programa es farà extensiu a tots els centres educatius de la nostra comarca gràcies al suport del Centre de Recursos Pedagògics i del Consell Comarcal de l’Alt Camp.\nSi voleu més informació sobre el Programa de font en font i el detall de l’experiència explicada pel CEIP Mare de Déu de la Candela (Valls), cliqueu aquí.\nEl pròxim 17 d’octubre, en el marc de la Fira Ecoviure, se celebrarà a Manresa la jornada A taula! Portem els aliments ecològics a les escoles.\nEn aquesta jornada es presentarà el llibre A taula! Manual per a la introducció dels aliments ecològics a les escoles, elaborat per la Taula de Treball d’Alimentació Escolar Ecològica, coordinat per l’Alba Gros, de L’Era, i publicat pel Departament d’Agricultura, Alimentació i Acció Rural. En aquesta jornada s’avançarà part del contingut d’aquest llibre, es presentarà l’Audiovisual Aprendre a menjar, aprendre a viure, d’Entrepobles, i es presentaran diverses experiències d’introducció dels aliments ecològics a les escoles.\nEstem convençuts que serà una jornada interessant, i convidem tothom a anar-hi.\n> Programa de la jornada\nAl llarg del mes de novembre, es preveu presentar aquest manual a diferents punts de Catalunya. Us adjuntem el calendari de les presentacions, encara que manquen algunes dates per concretar. Us informarem, des del territori, quan estiguin concretades les dates que manquen.\n> Calendari de presentacions\nEls Dijous de l’Aigua\nOrganitzats per la Casa de l’Aigua a Tortosa, tornen Els Dijous de l’Aigua amb noves activitats per als mesos de setembre a desembre.\nL’Associació El Cau dels Pins de Sant Climent de Peralta i l’Ajuntament de Forallac organitzen, des de fa 17 anys, la Festa de la Carbonera, a la Carbonera de Sant Climent de Peralta a Forallac (Baix Empordà). Del 26 de setembre al 31 d’octubre, es durà a terme tot el procés de creació de carbó, fent la pila, l’encesa, la vigilància durant 15 dies i el desempilament. S’organitzaran també altres activitats; concretament, el dissabte 24 d’octubre a la tarda, a 2/4 de 6, en Jordi Sánchez explicarà rondalles i contes relacionats amb la tradició de fer carbó.\nL’Ajuntament de Vic organitza, el pròxim 24 d’octubre, una Jornada de Bones Pràctiques Educatives, on, a més de la presentació del Projecte educatiu de ciutat i de conèixer experiències educatives de la ciutat, hi ha programada una conferència a càrrec del pedagog Francesco Tonucci, que de ben segur serà del vostre interès.\nAgenda d’activitats del Parc Nacional d’Aigüestortes i Estany de Sant Maurici durant el mes d’octubre:\nDissabte, 10 d’octubre. Sortida: Ave Boletus\n(Sortida des de Senet, Boi i Espot)\nEls bolets també tenen el seu paper a la natura, fora dels fogons i les cuines. Els parcs nacionals són els únics reductes on poden escapar-se del cistell del boletaire!\nPautes per a la interpretació del paisatge de l’alta muntanya (del 23 al 25 d’octubre)\n(Casa del Parc d’Espot. Gratuït, no inclou transports ni allotjament)\nConeixerem quins factors han fet evolucionar el paisatge fins a arribar a la seva configuració actual i com pot variar de cara al futur. Organitzat conjuntament amb el Centro Nacional de Educación Ambiental (CENEAM).\nLloc: Jardí Botànic de Barcelona. C. del Doctor Font i Quer, 2. Telèfon 932 564 160\nDates: Fins al 30 de novembre de 2009\nHorari: Durant l’octubre de 10-18 h i el novembre de 10-17\nEntrada gratuïta per al professorat acreditat o amb grups d’alumnes. Preu per a l’alumnat entre 2,40 € i 4,20 €.\nQuins són els efectes del canvi climàtic? Què està fent la Unió Europea per protegir el planeta? Què podem fer nosaltres, com a ciutadans, per ajudar a reduir emissions, consumir menys recursos i viure de manera més sostenible? Aquestes són algunes de les preguntes que troben resposta en una exposició de la Comissió Europea sobre el canvi climàtic i l’eficiència energètica, que s’ha inaugurat al setembre a Barcelona. La mostra s’està exhibint simultàniament en diverses ciutats d’Europa amb motiu de la Cimera Mundial sobre Canvi Climàtic que tindrà lloc aquest mes de desembre a Copenhaguen. A Catalunya, l’exposició té el suport del Departament de Medi Ambient i Habitatge i la Secretaria per a la UE de la Generalitat de Catalunya, i de la Diputació de Barcelona, en el marc de la iniciativa Europa-Direct de la Comissió Europea. El mes de novembre, l’exposició coincidirà amb la darrera reunió de líders mundials prèvia a la Cimera de Copenhaguen, que tindrà lloc a Barcelona.\nD’aquí a finals d’any, l’exposició es podrà veure a la Universitat Autònoma de Barcelona, al Palau Robert i als ajuntaments de Tarragona i Lleida. L’exposició ha estat elaborada per la Direcció General de Medi Ambient de la Comissió Europea i s’ha traduït a més d’una vintena de llengües, entre les quals el català.\nLa inauguració de la mostra al Palau Robert, on estarà instal•lada en un envelat al jardí del 2 al 13 de novembre, coincidirà amb la celebració a Barcelona de la darrera sessió negociadora prèvia a la Cimera sobre Canvi Climàtic de Copenhaguen.\nA l’espai Canvi climàtic de la web del Programa Escoles Verdes i a la web de l’Oficina Catalana del Canvi Climàtic del Departament de Medi Ambient i Habitatge de la Generalitat de Catalunya podeu trobar recursos pedagògics i documentació relacionada amb el canvi climàtic per treballar aquest tema a les aules.\nL’exposició itinerant Respirem benestar continua el seu recorregut pels municipis de l’àrea metropolitana de Barcelona\nBarcelona i el seu entorn metropolità, com la majoria de ciutats del món, presenten uns nivells de contaminació elevats que provoquen una reducció de la qualitat de l’aire i, en conseqüència, de la qualitat de vida de les persones que hi viuen. Amb l’objectiu de prevenir i reduir l’emissió d’aquests contaminants i adequar-los a la legislació europea, la Generalitat de Catalunya ha impulsat el Pla d’actuació per a la millora de la qualitat de l’aire a quaranta localitats de les comarques del Barcelonès, el Vallès Occidental, el Vallès Oriental i el Baix Llobregat, declarades zones de protecció especial.\nPer donar a conèixer l’estat de salut de l’aire en aquestes zones i les mesures que s’estan duent a terme per millorar-ne la qualitat, el Departament de Medi Ambient i Habitatge ha posat en marxa l’exposició itinerant Respirem benestar. Una de les seves peculiaritats és que està ubicada a la unitat mòbil d’educació ambiental del Departament, l’Ambibús, un espai polivalent on, a part de visitar l’exposició, es poden fer tallers i participar en xerrades amb l’objectiu de reflexionar sobre l’impacte que té la qualitat de l’aire en la vida i el benestar de les persones.\nDurant el mes de setembre, l’Ambibús ha fet parada a Esplugues de Llobregat, Badalona i Molins de Rei. A partir d’ara i fins a finals de desembre, visitarà 11 municipis més: Montmeló, Badia del Vallès, Sant Joan Despí, Santa Coloma de Gramenet, Sabadell, Mollet del Vallès, Cerdanyola, Sant Andreu de la Barca, la Llagosta, Montornès del Vallès i Montcada i Reixac.\nL’exposició és oberta a tothom i s’hi fan visites guiades per a centres educatius i grups organitzats. Per fer la reserva, només cal enviar un correu electrònic a ambibus@lavola.com o trucar al telèfon 938 515 158.\nPodeu trobar més informació i consultar el calendari de visites previstes a la web airemes.net.\nÉs un nou recurs educatiu desenvolupat per l’Obra Social "la Caixa" i adreçat a mestres i alumnat de primària (especialment de 8 a 12 anys) amb la voluntat de reforçar des de l’escola els valors ètics i el compromís social.\n> Trobareu més informació i com sol•licitar-lo a la web\nEcoserveis, amb el suport del Departament de Medi Ambient i Habitatge, ha creat un recull de recursos divulgatius per donar a conèixer quins són els interessos que han estimulat l’ús dels biocarburants arreu del món.\nTVE Catalunya presenta la sèrie “Terra Verda”\nLa sèrie farà un repàs als principals dilemes ambientals que vivim a Catalunya i mostrarà com podem contribuir a mitigar-los.\nDefugint l’alarmisme i tot cercant la complicitat de l’espectador, el periodista ambiental José Luis Gallego farà un repàs a la manera com la ciutadania pot actuar en el dia a dia a favor del medi ambient i en contra del canvi climàtic: estalvi d’aigua, ús eficient de l’energia, recollida selectiva de residus, recuperació dels espais naturals i d’altres.\nEl programa té una durada de 25 minuts, s’emetrà els dissabtes a les 22:45 h pel circuit català de TVE a La2, i té previst dedicar un capítol al Programa Escoles Verdes. Ja us informarem de la data d’emissió d’aquest capítol.\nUn joc perillós és una eina d’educació per al desenvolupament adreçada a l’alumnat d’ESO. Mitjançant aquest joc en línia, el jovent pot aprendre què està passant al món d’una manera lúdica i divertida.\nA partir de la temàtica base de les relacions nord-sud i dels Objectius de desenvolupament del mil•lenni, les preguntes del joc van aportant dades significatives que permeten comprendre la situació crítica que viu la Humanitat en certs aspectes (pobresa, fam, analfabetisme, mortalitat evitable, deute extern, deteriorament del medi ambient...), interioritzar valors solidaris i moure a l’acció responsable.\nNova web: Sostenibilitat.com (www.sostenibilidad.com)\nEl programa educatiu que promou ACCIONA, amb els parcs eòlics de Rubió i les serres del Tallat i de Vilobí, engega enguany el nou curs amb una ampliació de l’oferta de visites i hi inclou la dessaladora de la Tordera (Blanes). Aquesta instal•lació arriba a aportar l’aigua necessària per a una població de 300.000 habitants.\nEntre les novetats destaca la nova pàgina web que consta d’un diccionari sobre sostenibilitat i un espai de formació des d’on professorat i coordinadors poden descarregar-se materials didàctics. Per accedir al Llibre del professorat cal estar-hi registrat i fer servir la clau d’accés següent: AULAS1.\n> Programa educatiu i visites a instal•lacions\nGlobal express és una eina per treballar temes i esdeveniments de\ndimensió mundial. Consta d’una proposta didàctica, amb orientacions per al professorat i informació de context sobre el tema. Pretén generar preguntes entre l’alumnat sobre allò que expliquen els mitjans de comunicació per promoure-hi una visió crítica de la realitat que li permeti entendre l’estat del món.\nLa Fàbrica del Sol, nou centre d’educació ambiental a Barcelona\nA l’octubre, s’inaugura a Barcelona un centre pioner en educació ambiental, la Fàbrica del Sol, una instal•lació ubicada a l’antiga Fàbrica del Gas de la Barceloneta (carrer de Salvat Papasseit, 1), un edifici catalogat de l’any 1907 que ha estat rehabilitat amb criteris de sostenibilitat mediambiental. Aquest centre prendrà el relleu a l’actual Centre de Recursos Barcelona Sostenible (CRBS) del carrer de Nil Fabra.\nEl centre programarà, dinamitzarà, gestionarà i executarà un programa d’activitats encaminat a facilitar el fet de repensar valors, actituds i comportaments en relació amb el consum responsable en matèria d’educació ambiental, i també a fomentar la participació i la corresponsabilitat individual i col•lectiva en el desenvolupament sostenible de la ciutat.\nA més, qui visiti la Fàbrica del Sol podrà seguir un circuit per conèixer de prop com funciona l’equipament (climatització, materials de construcció, tecnologies...). L’espai compta amb elements visuals que aporten informació i eines per a la reflexió crítica sobre un consum responsable al voltant de les energies, el cicle de l’aigua, la gestió de residus i el comerç just. Al final del circuit, la persona visitant es podrà plantejar accions proactives i responsables. El centre comptarà també amb un espai per a exposicions temporals relacionades amb la divulgació i mostra d’experiències, Bones Pràctiques, recerques innovadores i expressions plàstiques i artístiques de diferents agents sobre el desenvolupament sostenible.\n© 2009 Generalitat de Catalunya


Pintura i cavalls\nEn realitat si hom observa un quadre i un cavall no és fàcil trobar-ne moltes semblances. El quadre és una representació de la realitat o dels sentiments dels pintors i un cavall és un objecta viu. El quadre es fabricat amb la intel·ligència de l’home i el cavall és un producte de les lleis de la naturalesa i encara que la intel·ligència humana pot dirigir l’operació de la reproducció, el paper de la ment humana és molt passiu en el moment de la concepció. SÍ: no hi dubte que quadre i un cavall són dos objectes molts distints, però el que es sembla molt es la il·lusió que tenen els homes per posseir una cosa i altre. Ambdós compradors —el del quadre i el del cavall— adquireixen l’objecte preuat estan convençut de que la adquisició contribuirà en bona manera a augmentar la seva felicitat. El comprador del quadre perquè mitjançat aquella pintura aprendrà a observar el món d’una altre manera i a millorar la seva manera de ser. Estic parlant del comprador normal afeccionat i no, com ho pogut comprendre, del senyor Thyssen. El que compra una cavall creu que gràcies a aquell cavall podrà canviar de vida i que l’espera un mon ple d’aventures i d’èxits amb la competició. Encara que no ho diguin el dos — l’afeccionat a la pintura i l’afeccionat al cavalls de carreres— quan compren pensen tenir més pipella que els altres i que les condicions que ells han descobert en el quadre i en el cavall no ha estat copsades de forma tan intensa per ningú. Pensen, també, que la seva compra es revaloritzarà i que el que ara paguen serà una misèria passat un mica de temps, quan el pintor o el cavall s’haurà destapat. Malauradament aixà sols en sol complir en molt poques ocasions. Comprar pintura i comprar sol ser molt mala inversió, encara que el venedors asseguren el contrari. Si en els quadres només un 10 % arriben a ser una bona inversió en que els cavall la proporció és encara mes petita. Però els compradors quasi mai s’escaliven. Una altra semblança és que quan un pintor o un cavall es consagren solen ser munió els que diuen que ells quan el varen veure de jove ja varen endevinar que seria un triomfador, però que en aquell moments no tenien els doblers suficients per a comprar-lo.\nEl senyor Wildestein és sense dubte el més conegut dels homes que han triomfat com a col·leccionista d’art i com a propietari de cavalls. És el “marchant” més conegut de Paris i pel que fa als cavalls basta dir a que ha guanyat quatre vegades l’Arc del Triomf al Hipòdrom de Longchamp i una vegada el Prix d’Amerique a Vincennes amb Cocktail Jet. Wildestein ha assenyalat repetides vegades la similitud que hi ha entre l’afecció als cavalls i a col·leccionar pintura. La gran diferència, segons ell, és que quan un compra un quadre el té tota la vida i fins i tot el pot deixar en herència, mentre que si ho compra un cavall el gaudeix en competició solament un parell d’anys. Els grans cavalls no queden penjats a una paret, no més habiten dins la memòria del seu propietari i dels bons afeccionats.\nZambessi Flash guanya el Orsi Mengelli\nEl Premi Orsi Mangeli és probablement la més important de les curses que es fan a Italia de Trot. Esta dedicada al cavalls de tres anys i cada anyes converteix en un duel entre el cavals americans i els europeus. La representació americana d’enguany era bona, prò no de primera fila i el resultat ha estat un èxit aclaparador pel cavalls italians que han copsat les dues primeres possicions. El guanyador ha estat Zambessi Flash un fill de Supergill i està entenat per Jery Riordan i fou conduit pel menador més de moda a ctualment a Italia, Pietro Gubellini.\nGran Exit de les Subhastes a Harrisburg\nEl mercat de trotadors als Estats Units gaudeix una de les seves millors èpoques. Aquesta setmana la companyia Harrisburg ha fet les seves ventes anuals de poltres i ha venut per un valor superior als 28 milions de dolars és a dir 4500 milions fde pessetes. Això ha supossat un 18% de increment respecte a l’any passat. El preu mitja de la subhasta ha estat de 5 milions de pessetes per animal, la qual cosa si uposa un increment del 12%. Pel “yearling” més car —un fill de color gris de Valley Victory —s’ha rematat per 25 milions de pessetes. Ha destacat molt el fills de Lindys Lane que ha aconseguit preus molts alts. Ha estat la primera fornada posada en venta d’aquest fill de Valley Victory.\nHarmonius fou un fill de Crowning Point, un net, id idó, de Speedy Crown, que fou anomenat trotador de l‘any al Estats Units el 1990. Harmonius havia guanyat aquell ay l’Hambletonian Cup i el World Trotting Derby. Harmonius fou es exportat a Italia el 1996 i vivia la Azienda Agricola Folli, prop de Bologna. Queden a Italia 67 fills d’Harmonius, els més grans dels quals tenen dos anys. Ells diran si els americans es varen equivocar quan varen deixar partir el net d’Speedy Crown.


Perplexitat i malestar al Ministeri de Defensa espanyol pel confús cas dels míssils del Iemen\nEl que semblava una operació antiterrorista d'envergadura ha acabat en un confús episodi amb complicacions diplomàtiques pel mig. La intervenció de dos vaixells militars a principis de setmana al mar d'Aràbia ha causat un evident disgust entre els responsables del Ministeri de Defensa, que van actuar seguint indicacions nord-americanes.Després, però, uns i altres s'han vist obligats a fer marxa enrere. L'embarcació interceptada, efectivament, transportava míssils, però no hi havia cap raó per aturar-la.\nEl Ministeri de Defensa espanyol, que va explicar amb tot detall l'operació d'interceptació de dilluns de 15 míssils Scud a bord d'un mercant nord-coreà, s'ha limitat a expressar per canals no oficials la seva perplexitat i malestar per la manera com va acabar tot l'afer. El mateix "So San", que mostrava Trillo per explicar com se l'havia abordat, a hores d'ara ja deu haver arribat al port on presumptament anava, al Iemen. Hores després de la compareixença de Trillo, el portaveu de la Casa Blanca autoritzava el retorn del míssils i qualificava el Iemen, textualment, de país amic i aliat. Portaveus del Ministeri de Defensa espanyol han informat que el Pentàgon hauria demanat disculpes. La perplexitat causada per tot aquest afer ha pujat de to amb l'anunci de Corea del Nord, país d'on va sortir el vaixell, que repren el seu programa nuclear, fins ara congelat.\nEls EUA autoritzen tornar al Iemen els míssils interceptats per l'Armada espanyola\nEl Iemen reconeix que els míssils interceptats per l'Armada espanyola anaven destinars al seu exèrcit\nL'Armada espanyola intercepta dotze míssils Scud nord-coreans a l'oceà Índic


juliol de 2015 – https://marnova.cat/afa\nAprovada la moció presentada al Ple de l'Ajuntament de Premià de Mar sobre el relleu a la direcció de l'Escola. Premià de Mar, 23 de juliol de 2015. Ahir va ser aprovada, amb els vots a favor dels grups municipals de Crida Premianenca, Ciutadans de Premià de Mar, ERC Junts per Premià i La Coalició ICV-EUiA, la moció proposada per l'AMPA de l'Escola Mar Nova sobre el procés de relleu al capdavant de la direcció del centre. Aquesta moció demanava que l'equip de govern de l'Ajuntament demani amb urgència als SSTT Maresme Vallès Oriental del Departament d'Ensenyament que el càrrec de Cap d'Estudis recaigui sobre un docent coneixedor del projecte educatiu de centre, que el màxim nombre de docent coneixedors del PEC puguin continuar a l'escola el curs vinent i…\nUs fem arribar moció que es debatrà en el Ple de l'Ajuntament de Premià de Mar el proper dimecres 22 de juliol a partir de les 19:00h. Esteu convidats assistir com a públic. Podeu venir amb nens i podem fer jocs i sopar d'entrepans a la plaça de la Fàbrica del Gas.


Marathon man: Linyola: correré com un cargol?\nPublicat per Joan Carles Llurdés i Coit a 15:08\nconchy bueno 1 d’octubre de 2011 a les 8:38\nAnda disfruton, si que et cuides!! Segur que et surt una cursa rodona, com els cargols.\nJoan Carles Llurdés i Coit 1 d’octubre de 2011 a les 11:24\nMentre no se'm caigui massa la baba!!\nJa ho explicaré al bloc.


EXPOSICIONS I ACTIVITATS D'ASPASIM PEL DIA INTERNACIONAL DE LES PERSONES AMB DISCAPACITAT\nEl dia 22 de novembre a les 10:30 h a la Plaça Consell de la Vila es celebrarà el Dia Internacional de les Persones amb Discapacitat.\nEl Centre Ocupacional d'Aspasim, tindrem una parada per vendre i farem un taller de costura a la plaça.\nEXPOSICIONS D'ASPASIM AL CENTRE CÍVIC DE SARRIÀ (Carrer de Eduardo Conde, 22-42) Tel. 93 256 27 20 web centre cívic\nDel 16 de novembre al 4 de desembre:\n"ESTIREM EL FIL" Exposició organitzada pel Centre Ocupacional Aspasim de productes artesanals.\nDissabte, 12 de desembre,a les 12 h:\nCONTE,"LA GANOTA BLAVA" Història i aventures d’una granota diferent, una granota blava que viu al pantà de Vallvidrera. Participaran en el conte els músics de Folkserola i cantarem cançons nadalenques.\nCOM HEM PREPARAT L'EXPOSICIÓ "ESTIREM EL FIL"\nPer preparar l’exposició, es va pensar de fer unes fotos d’estudi amb els davantals i draps del taller de costura.\nS'han fet a l’estudi del fotògraf “FRANKI DE LEONARDIS” (gratuïtament ) i les maquilladores i perruqueria “CAZCARRA”, que també han col·laborat de forma gratuïta ( material + tres professionals).\nDesprés de fer la sessió de fotos hem dinat plegats “DINAR DE TRAJE”.\nUs deixem una petita mostra de les fotos i us esperem a l'exposició.\nSortida jardí botànic de Barcelona. Dimarts 23 de juny, un grup de nois i noies del Taller d'Aspasim, han anat de visita al jardí botànic de Barcelona.\nSORTIDA STO CAIXA FÒRUM BARCELONA\nDos grups del STO d'Aspasim, han visitat Exposició dels 25 anys d’animació de Pixar, al Caixa Fòrum de Barcelona, on han pogut descobrir el màgic món dels estudis Pixar a partir de dibuixos, storyboards, maquetes i instal·lacions digitals. Aquestes obres mostren la creativitat i el talent dels artistes, que a Pixar treballen tant amb mitjans tradicionals –dibuix a mà, pintura, pastels o escultura– com digitalment.\nLa gran quantitat d'obres d'art que creen aquests equips humans per a cada film surt molt poques vegades de l'estudi, però la pel·lícula que, una vegada acabada, fa la volta al món no seria possible sense elles.\nDesprés de l'exposició hem pogut dinar al costat de les fonts de Montjuïc, i com que ens ha fet molt bons dia, alguns s'han pogut refrescar una mica.\nMÉS INFORMACIÓ WEB CAIXA FORUM


Què és la goma-laca\nPer començar, has de saber que és una resina orgànica d’origen animal. Concretament són les secrecions resinoses i translúcides d’un insecte hemípter anomenat Laccifer Lacca o Kerria Lacca originari del Sud-Oest Asiàtic. Es recol·lecten les branques cobertes d’aquesta resina, es trituren, filtra i purifica fins a aconseguir la seva versió més refinada, la goma laca, anomenada en anglès shellac (shell = closca, petxina i lac = laca). Nosaltres la diluïm en alcohol per a obtenir una cobertura dura protectora i molt brillant sobre la fusta.\nEl procés complet de transformació de la substància collida de l'arbre fins a les escames que arriben al taller és llarg i laboriós, però sobretot encara completament artesanal i de producció manual en països com la Índia. Pots veure'l en aquest publireportatge de la casa Shellac Finishes, empresa que diu promoure aquesta industria com una manera de fer front a la desforestació.\nAquest video són 12 minuts, les imatges no són de gran qualitat i no està subtitulat, però haig de dir que val la pena de veure'l. Tot el procés és fascinant: des de la recol·lecció de les branques parasitades fins a la plasticitat i mal·leabilitat de la resina que acaba per convertir-se en làmines fines que seran fragmentades finalment en els flocs de goma laca que jo mateixa utilitzo en el meu taller.\n-Història i usos\nLa laca de l'insecte ha estat coneguda a la índia des de temps immemorials, ja apareix una menció a la laca feta servir en la construcció del Palau dels Pandavas de més de 2000 anys d'antiguitat. I ja es tenen manuscrits hindis de més de 800 anys fent referència a l'ús de laca tenyida per a la elaboració de medicaments.\nA Occident, tenim notícies de l’insecte per primera vegada en 1781, quan el científic James Kerr descobreix i estudia l’insecte i dona nom el seu nom a la especie Laccifer Lacca Kerr. Al principi s’utilitza la laca per produir petits objectes decoratius, fins i tot va existir una important producció de discos per a gramòfons abans que aparegués la baquelita i el vinil, a principis del s.XX. Precisament la cerca de substituts sintètics que substituïssin la laca, van impulsar la recerca i fabricació de plàstics moderns.\nCap el 1800 l’acabat en goma laca havia substituït completament els acabats tradicionals anteriors fets amb ceres i olis i va dominar el panorama del moble occidental fins a l’aparició de les laques sintètiques nitrocelulòsiques entre els anys 20 i 30 del s.XX. En especial l’acabat de goma laca a munyequilla (en anglès també French polish) és l’acabat per excel·lència de les peces de qualitat.\nÉs un acabat molt especial per les seves qualitats úniques. És un excel·lent segellador del porus i protector de la fusta. Adhesiu, no tòxic, sense olor pròpia, seca per evaporació i és un recobriment de gran duresa i durabilitat al mateix temps que tant elàstic que acompanya els moviments de la fusta sense produir-s’hi esquerdes.\nTé capacitat d’aïllament tèrmic, propietats medicinals i és comestible. És insoluble en essència de trementina o hidrocarburs, i és soluble a l’alcohol. Forma una pel·lícula brillant, homogènia i resistent a càrregues mecàniques.\nCom a restauradors és un acabat molt versàtil, que ens permet renovar-lo només superficialment, parcialment o completament, segons ens convingui, utilitzant només alcohol. Especialment important per a nosaltres és la seva baixa toxicitat de l'acabat (donada per l’alcohol, no per la resina que és completament innòcua).\nPer altra banda té els seus demèrits. Com a compost orgànic té un preu superior que els sintètics que es produeixen a gran escala, la seva aplicació a monyequilla requereix de temps, paciència i d’uns certs coneixements tècnic per a aplicar-la amb èxit. És sensible a la humitat i especialment a l’aigua (molta atenció a deixar-hi un simple got d’aigua sense protecció). Amb el temps les seves capes superiors poden enfosquir-se prenent un color més caramel i és molt susceptible de ratllar-se.\n-Tipus de Goma laca per a envernissar (Shellac)\nLa goma laca la trobem al mercat ja preparada o en escates per a preparar. Té un color daurat-caramel molt bonic i trobarem diferents tipus:\n·ABTN cerada: de color caramel és la més habitual d’usar per a envernissar mobles, la pròpia cera és ala que ens ajudarà a tapar el porus de la fusta.\n·Lemon: decolorada durant el seu procés, té un color més daurat i la usarem per a ressaltar els tons daurats de les fustes clares o grogues, com el boix o la llimoneta (limoncillo).\n·Descerada: és una goma laca a qui s'ha llevat la cera. Per la seva alta transparència s’utilitza per a protegir daurats o alguns metalls, o detalls de fustes clares. Té l'inconvenient de ser més sensible a la humitat. Per suposar, en no tenir cera, no té la capacitat de tapar el porus si l'uséssim sobre fusta.\nLa majoria dels altres usos de la goma laca son en la industria alimentària, farmacèutica i cosmètica. Fruites i verdures son envernissats i encerats per fer-los brillants i atractius. En el món dels cosmètics, homes i dones l'usen en laques pels cabells, esmalt d'ungles. Molts medicaments, pastilles i complements alimentaris estan coberts amb goma laca per fer-los lliscar millor per la teva gola i molts més...\nAQUÍ en veuràs uns quants usos més, molts d'ells discutibles.\nFont parcial: http://larestauradoradelalaguna.blogspot.com.es


Notícies, articles, opinions ... FISC-Catalunya: de febrer 2015\nEl mes de febrer Nacions Unides dedica un dia a recordar la utilització de nens soldat. És evident que cap Estat no pot utilitzar nens soldat. Però sí és possible que siguin utilitzats per organitzacions que estan en connivència amb els Estats.\nEl més habitual és reclutar nens per part de guerrilles, organitzacions terroristes, que els obliguen a fer autèntiques barbaritats. El que s’explica d’Àfrica, a països com Libèria, Sierra Leone, Costa d’Ivori, R.D. del Congo, Rwanda,..., fa que ens avergonyim de pertànyer al gènere humà. S’ha arribat a obligar als nens a assassinar familiars, de vegades els propis pares, perquè després ja no dubtaran a l’hora de mutilar o matar qualsevol altra persona. I no podran retornar amb la seva família, si és que tenen temptacions de fer-ho. També s’explica que se’ls practica una incisió a la pell i se’ls posa droga per tal d’embogir-los encara més i fer-los més violents. El que tantes vegades s’ha dit i ha popularitzat una pel·lícula: Diamants de sang.\nLes nenes sovint són convertides en esclaves sexuals. A saber què estarà passant amb les 200 nenes segrestades per Boko Haram, guerrilla islamista integrista, al nord de Nigèria i amb altres segrestats posteriorment.\nSe’ls roba la infància i se’ls trastorna per sempre. Ho constaten les institucions que tenen els javerians i que intenten reinserir als nens o nois a la societat. Alguns d’aquests nois han arribat a atacar als religiosos que són els seus protectors.\nL’ésser humà està capacitat per a dur a terme les tasques més sublims, però també les més inversemblants i demoníaques. Ara assistim al terrible drama que està protagonitzant l’Estat Islàmic al Pròxim Orient. Al bell mig d’una autèntica orgia de sang i sadisme, està preparant infants per tal que, carregats d’explosius, esclatin allà on puguin fer més mal. Se’ls roba la infància, la consciència, la vida.\nEl món ha de reaccionar davant la barbàrie. Ens mobilitzem quan afecta a occident. El cas de la revista Charlie Hebdo ho demostra. Ha servit per adonar-nos del que està passant a diverses regions del món. La matança de cristians, i també musulmans, a Iraq i Síria ja fa anys que s’està produint. Milers de decapitats i crucificats, centenars de milers de refugiats a altres països, caldeus, siríacs, xiïtes, yazidites ... Ha hagut de succeir l’atemptat de París per a què la comunitat internacional obri els ulls.\nProu matar i morir en nom de Déu. Ni Jahvè, ni Al·là, ni Déu Pare, Fill o Esperit Sant, cap Déu demana sang. El que és propi de les religions és la misericòrdia, és a dir, compartir el cor amb el proïsme. Compartir la vida, no la mort.\nMai més, ni en nom de Déu, ni en nom de l’ésser humà!


Davant de la suspensió de l’activitat escolar d'Airina us informem que:\nDisposem de mètodes alternatius perquè els alumnes puguin seguir l’activitat acadèmica des de casa. En breu cada tutora es posarà en contacte per email per tal de donar-vos les tasques i indicacions per aquests dies.\nRespecte als aspectes econòmics, no es cobraran els serveis de menjador i extraescolars, d’aquells dels dies que l’escola restés tancada.\nCOVID 19: Com actuem si hi ha un positiu en el grup de convivència estable?\nActualització del procediment marcat pel Departament d’Educació i Salut


Destapen les mentides de Sandra Pica: 'Tom ja és passat i està eixint amb...'\nDestapen les mentides de Sandra Pica: Tom ja és passat i està eixint amb...\nSandra mentia quan deia que no tenia cap intenció amb el participant de 'MYHYV'\nper Pilar Méndez 02/06/2021 09:05h\nTom Brusse és un dels televisius que més experiències amoroses han viscut dins de la pantalla petita. Si ho vam conéixer sent el nuvi de Melyssa Pinto, després vam veure com la deixava per a iniciar una relació amb la seua temptadora a 'La Isla de las Tentaciones', Sandra Pica. Amb ella va participar en 'La casa fuerte' i allí ja vam veure que la relació tenia moltes fissures, les mateixes que han acabat per trencar per complet este romanç.\nSandra Pica ha esperat que Tom Brusse s'anara fins a Hondures per a participar en 'Supervivientes' per a anunciar que ja no assega el mateix per ell i que ho vol deixar. Si bé és cert que ella volia ser concursant també del programa, la productora no el va considerar oportú, però ella ha estat lluitant fins a arribar a estar en el concurs. Per això es va prestar a volar fins a l'illa per a dir-li a Tom que ja no sentia el mateix i que ho volia deixar.\nElla sabia que esta informació anava a desestabilitzar al seu xic, però igualment va voler soltar-li'l. Alhora, a Espanya es continuava especulant sobre un presumpte affaire entre Pica i el participant de 'Dones i homes i viceversa', Julen. Els dos negaven este extrem, però no obstant això no han rebutjat ni una de les invitacions que els han fet en televisió per a parlar d'este assumpte. Una manera més que estranya de cotar d'arrel amb uns rumors que a la teua manera de veure, no et beneficien.\nDoncs bé, una vegada que Sandra ja ha tornat a Espanya i el focus mediàtic l'ha tornada a deixar de costat. Marta López ha decidit compartir amb els espectadors de 'Supervivientes' una dada que ha pogut acarar i que ens ve a anunciar els següents passos de la catalana en els mitjans de comunicació. López assegura que Tom ja és passat per a Pica i que esta ja ha refet la seua vida al costat d'un altre home.\n.@MartaLopezTV: "Sandra y Julen están juntos" ❤ #TierraDeNadie8 🌴🔥 https://t.co/NzT6uvqB3J pic.twitter.com/HpbbWL7EQl\nEste no seria un altre que Julen, el que era el seu amic i que ara ha passat a ser una mica més. Segons sembla, els dos ja no s'amaguen i mostren molt feliços este nou idil·li i que s'ha pogut forjar després que Sandra trencara amb Tom de la pitjor de les maneres possibles i fent-ho davant de les cambres sabent que això seria una humiliació i que de nou, la situaria enfront del gran públic. Una exposició que ella mateixa ha afirmat que li ha fet mal, però que pel que no es vol acabar de desprendre.\nA més, des de ‘El programa de Ana Rosa’, Marisa Martín-Blázquez va anunciar que Sandra Pica i Julen ja haurien començat una relació sentimental.\n"Sandra esmente sense parar, va anar a l'illa suposadament a dir-li a Tom que la seua relació havia acabat, li deixa oberta una possibilitat de parlarem a la volta... perquè res", diu la periodista davant la mirada dels seus companys. Després, afig: "A la volta no parlaran res perquè Sandra ja està amb Julen".\n"Amb Julen havia pactat que ella anava a anar a deixar-li clar a Tom que la relació estava acabada", continua Marisa. No obstant això, Sandra no va tindre valor, va donar esperances al francés i en tornar a Espanya va caure en la temptació: "Sandra ja està amb Julen, s'han enrotllat".\n"La relació amb Tom està acabada, ella va ser a Hondures a fer el paperot", acaba dient Marisa Martín-Blázquez sobre el triangle amorós que s'ha creat des que va començar el concurs.\nDesprés de tot el que s'està destapant a Espanya i del que són aliens els concursants que estan a Hondures, què ocorrerà quan Tom torne a la realitat i veja tot el que està passant?\nGloria Camila i Belén Rodríguez gran bronca al plató de 'Supervivientes'\nPillen el pla d'Antonio David i Rocío Flores amb Olga Moreno: 'mou els fils'


Espais: racons i ambients\nL’espai Ruka integra diversos espais, alguns dels quals estan configurats per racons; com el de la cuineta o el mercat, que s’organitzen en un espai de joc simbòlic. Alguns són permanents com el de psicomotricitat, la biblioteca, l’espai de joc heurístic i altres van canviant amb el temps. Per a “racó” ens referim a un espai segur i delimitat on es satisfan les necessitats infants o bé es realitzen diferents activitats d’aprenentatge a través del joc lliure i espontani.\nA més, cada racó ajuda a aprendre a viure; relacionar-se amb els altres, amb la gestió d’emocions o conflictes, a mantenir l’atenció… Cada espai està pensat per a fomentar l’autonomia i el desenvolupament personal, conformant un conjunt d’entorn educador. No tractem d’ensenyar ni generar processos d’aprenentatge, sinó de tenir cura d’un ambient que potenciï la curiositat i el potencial natural del desenvolupament dels infants.\nRacó de joc simbòlic (cuineta i mercat)\nTots i cadascun d’aquests espais, permeten la relació, comunicació i el desenvolupament global i de l’autonomia. També en formen part els següents:\nDe canvi i higene\nEspai per preparar el menjar i fer els àpats\nDe relaxació o descans\nEspai polivalent de moviment ampli (per a la coordinació del moviment, amb elements com el triangle Pikler, túnel per entrar i sortir, gronxador, objectes amb els quals fer balanceig, arrossegar o construir amb mòduls d’espuma de psicomotricitat…)\nD’estimulació del moviment i descoberta\nOn jugar amb les quantitats i qualitats dels objectes (joc heurístic, construccions, recipients per omplir i buidar, obrir i tancar, encaixar…)\nTreballem amb elements i materials reciclats i naturals, en cap cas fem servir com a habitual joguines de plàstic. Es parteix de la idea de desenvolupar una sensibilitat artística, a més que permetin descobrir característiques particulars cadascun.\nJugant i experimentant, s’arriben a diferenciar propietats dels objectes com el pes, mida, llargada, textura, temperatura… Els materials rics sensorialment permeten aprendre jugant i investigant les possibilitats de cada un, de forma lliure i des de cada curiositat particular.\nGran part dels materials que s’ofereixen són de la vida quotidiana, és a dir objectes reals. Ja que hi ha molts presents en la vida pràctica amb una gran riquesa sensorial i de varietat manipulativa i a més, transmeten cultura.\nEstimular la creativitat i l’expressió despertant la curiositat i les ganes de manipular en el dia a dia, creant actituds positives davant l’aprenentatge, satisfaent també, la necessitat de realitzar tasques motivadores.\nEls materials estan sempre al seu abast, i són del tipus capses (de cartró, de fusta, metall, mimbre…), també cistells, llaunes o diferents recipients convinats amb taps de suro, anelles (també de diferents materials), tubs de mides diferents, robes, fustes… i un llarg etc!\nEn sí, també hi ha gran part d’elements que provenen de la natura per tal de fer proper aquest món als infants. Així com troncs, pals, petxines, sorra, fulles… i molts més.


Conte infantil musicat a l’Arborètum-Jardí Botànic de Lleida el dissabte 18 de maig El mateix dia tindrà lloc la visita guiada “Descobrir l’Arborètum” – IMO Salvador Seguí\nBy:spinPosted: 15 de maig de 2019In:\nL’Arborètum-Jardí Botànic de Lleida organitza l’espectacle infantil El lleó i el ratolí, que tindrà lloc el 18 de maig, dissabte, a les 19.00 hores. Es tracta d’un conte per a infants, a partir de 3 anys, musicat per Robert Faltus. L’orquestra Ensemble UdL interpretarà la part musical. L’accés a l’espectacle és lliure i gratuït.\nEl mateix dia, a les 17.30 hores, l’equipament ofereix la visita guiada Descobrir l’Arborètum-Jardí Botànic de Lleida amb motiu de la celebració del Dia Internacional dels Museus. L’activitat també és gratuïta, però les places són limitades. Les persones interessades a assistir-hi s’han d’inscriure prèviament i fins al 16 de maig inclòs a arboretum@pcital.cat.\nPer a més informació: http://arboretum.parcteclleida.es/ca/noticies/conte-infantil-musicat-a-l2019arboretum-jardi-botanic-de-lleida-el-dissabte-18-de-maig-el-mateix-dia-tindra-lloc-la-visita-guiada-201cdescobrir-l2019arboretum201d\nVoleu explicar els vostres fills i filles quina feina feu?. Recull de llibres infantils sobre els oficis i les professions\nAPROPA’T AL MÓN LABORAL – #JOVULLSER


El " Cant dels ocells" tema funerari ?\nJoan el 06/05/10, 01:10 am\nEl propassat divendres dia 30 'abril vaig assistir al funeral d'un conegut empresari de Palafrugell. En els ùltims temps he observat amb perplexitat que una nadala lírica, gairabé mística com " El cant dels ocells " s'interpreta als enterraments i homenatges pòstums.\nJo pregunto : qui va ser el primer que se li va ocòrrer a una cançó tant delicada, que celebra un neixament, fer-la esdevenir en banda sonora de la gravetat funerària ? A banda de ser un misteri segurament debia ser un il-luminat.\nEspero que arran de la mort del del marquès Sama del COI, " Amics per sempre" segueixi el mateix camí doncs ho considero força més lògic. Crec que des del principi, " Amics per sempre " ha estat una cançó de comiat, en aquest cas de comiat etern. Per sempre. A més té l'avantatge de que està cantada en moltes versions ( rockera, operística, rumbera, etc. ) i aixó permet una fàcil adaptació a la personalitat del difunt. I aquest, ho agrairà per sempre.\nRe: El " Cant dels ocells" tema funerari ?\nInvitat el 06/05/10, 03:58 am\nDe vegades la música què es toca als funerals són voluntat del finat, sigui quin sigui el tema.\nVlCTUR el 06/05/10, 04:12 am\nDoncs jo ho veig positiu. No és esperançador, creure en la mort com un nou naixement ?\nInvitat el 06/05/10, 04:21 am\nM'agrada parlar d'aquests temes, dels què tan poc sabem.\nJoan el 06/05/10, 02:01 pm\nHola Víctur !\nDoncs mira. Si es contempla sota el prisma de la religió cristiana-catòlica, doncs sí, la mort és un nou neixament.\nLa mort és un naixement més gran, per al qual necessitarem uns nous ulls i un cos nou. Morir és acabar de néixer i segons els teólegs, Déu no ens crea per veure’ns morir, sinó per dur-nos cap a la vida que és Ell mateix i aplegar-nos al voltant d’aquesta taula per un banquet que ens té preparat. diuen que és un banquet que s'engolirà la mort.


L'espiral, de conseqüències imprevisibles, té com a rerefons la crisi política a Israel\nManifestants palestins al recinte de la mesquita d'Al-Aqsa de Jerusalem. AHMAD GHARABLI / AFP\nBarcelonaL'esplanada de les Mesquites de Jerusalem convertida en l'escenari d'una batalla campal després d'un atac de forces israelianes de matinada en plena oració, la resposta de Hamàs amb llançament de míssils des de Gaza i bombardejos israelians sobre la franja que han deixat almenys vint morts. Aquest és el resum de la jornada més tensa dels últims anys al cor del Pròxim Orient, de conseqüències ara per ara imprevisibles.\nLa pitjor part s'ha viscut al Beit Hanun, al nord de la franja de Gaza, en un bombardeig de l'aviació israeliana que ha deixat almenys vint morts, entre ells nou criatures, segons fons palestines. Era la represàlia després del llançament de coets per part del braç armat de Hamàs, les brigades Izz al-Din al-Qassam, en direcció a Israel. Segons l'exèrcit israelià, l'escut defensiu Cúpula de Ferro ha interceptat un d'aquests coets, i per primer cop des del 2014 s'han sentit explosions a Jerusalem i la seu del Parlament israelià ha sigut evacuada. Hamàs, que havia amenaçat amb represàlies si les forces israelianes no es retiraven de la mesquita d'Al-Aqsa, s'ha atribuït l'acció.\n"Hem començat a atacar objectius militars de Hamàs. Hamàs pagarà un preu molt alt", ha dit el tinent coronel israelià Jonathan Conricus. "L'ofensiva acaba de començar", ha advertit el portaveu militar, que ha assegurat que els atacs poden prolongar-se "durant hores i fins i tot dies". Les milícies de Hamàs han disparat desenes de coets sobre la frontera israeliana amb Gaza, que aquesta nit continua en màxima alerta.\nAtac israelià a la mesquita d'Al-Aqsa\nPoc després de les sis de la matinada policies i soldats israelians han assaltat el lloc sagrat dels musulmans en els últims dies del Ramadà i han disparat bales de goma, gasos lacrimògens i bombes sonores. Segons la Mitja Lluna Roja Palestina hi ha hagut com a mínim 305 ferits, quatre dels quals greus, la majoria per impactes al cap o per ofec. Les granades de fum han arribat a l'interior del temple, a la zona on resen les dones, i han malmès algunes parts de l'edifici, el tercer més important del món per als musulmans.\n— حلا (@halakhalayleh) 10 de mayo de 2021\n— Rania Zabaneh (@RZabaneh) 10 de mayo de 2021\nStun grenades fired at women inside the Al Aqsa Mosque. How media agencies continue to frame this occupation as “two equal sides fighting it out over land and religion” is not just abysmal, it’s disgusting and lazy pic.twitter.com/yBESeDEtBE\n— لينة (@LinahAlsaafin) 10 de mayo de 2021\nLes escenes de violència no tenien precedents des de l'any 2000 arran de la visita de l'aleshores primer ministre israelià Ariel Sharon a l'esplanada de les Mesquites, amb milers de soldats israelians, uns fets que van desencadenar la Segona Intifada el setembre del 2000. Avui a Israel se celebrava el Dia de la Bandera, una jornada que commemora l'ocupació israeliana de Jerusalem Est durant la Guerra dels Sis Dies, el 1967. Com cada any, per recordar aquells fets s'ha celebrat una marxa sionista que havia de creuar la Ciutat Vella de Jerusalem, un gest que constitueix una provocació als ulls de la majoria de palestins.\nDesenes de milers de colons i grups d'ultradreta israelians s'han manifestat a la tarda portant banderes de l'estrella de David per la Ciutat Vella de Jerusalem. El recorregut s'ha desviat cap a la porta de Jaffa i ha creuat els barris cristià i armeni en direcció al Mur de les Lamentacions, per evitar el pas pel barri musulmà. Les autoritats han suspès la marxa a quarts de set després que s'activessin les alarmes a Jerusalem.\n"Pagaran un preu molt alt"\n"Les organitzacions terroristes han creuat una línia vermella en el Dia de Jerusalem i ens han atacat als afores de Jerusalem", ha dit el primer ministre israelià en funcions, Benjamin Netanyahu. "Israel respondrà amb contundència" ha avisat. Netanyahu, però, no ha ofert cap justificació per la contundència de la intervenció policial del matí contra els fidels palestins que pregaven a la mesquita d'Al-Aqsa.\nDes dels Estats Units, el portaveu del departament d'Estat, Ned Price, ha qualificat d'"escalada inacceptable" els atacs amb coets des de la franja de Gaza i ha afegit que Washington està "totalment compromès" amb el manteniment de la calma a Jerusalem. Un funcionari palestí ha explicat a Reuters que Egipte, Qatar i les Nacions Unides, que en el passat han fet de mediadors per aconseguir treves entre Israel i Hamàs, s'han posat en contacte amb el líder del grup islamista, Ismail Haniye.\nEl rerefons: la crisi política a Israel\nL'espiral de violència coincideix amb la crisi política a Israel. Després de les eleccions del 23 de març –les quartes en dos anys–, Netanyahu no ha pogut sumar les forces de la dreta per formar un govern amb majoria parlamentària. El seu rival centrista, Yair Lapid, és ara l'encarregat de formar govern i està explorant un acord amb l'ultra Naftali Bennett, cosa que deixaria Netanyahu fora del poder justament ara que s'enfronta a diversos judicis per corrupció. Lapid té el suport de 56 dels 120 diputats de la Knesset, però necessita els set diputats de Yamina, el partit ultra de Bennett, per superar la investidura.\nL'escalada complica les negociacions per formar aquesta coalició alternativa per fer fora Netanyahu després de dotze anys al poder. "El soroll beneficia Netanyahu, que no arriba a tenir prou suport al Parlament i té judicis per corrupció que li pesen com una espasa de Dàmocles", explica a l'ARA Antoni Segura, president del CIDOB i especialista en el Pròxim Orient. "Hem arribat a un nou estadi, molt perillós. L'ocupació ha traspassat totes les línies vermelles per als musulmans: Al-Aqsa, el Ramadà, les dones", ha lamentat, per la seva banda i en declaracions al portal Middle East Eye, l'activista palestina Hanady Halawani. Segons han informat les autoritats municipals a la cadena Al-Jazira, l'exèrcit israelià havia confiscat les claus de les portes mil·lenàries que donen accés al complex.\nTropes israelianes havien assaltat la mesquita d'Al-Aqsa divendres a la nit, en una operació que va desencadenar una condemna internacional unànime. Fa setmanes que hi ha tensions al lloc sagrat dels musulmans, per les restriccions imposades per les autoritats israelianes a l'accés a l'esplanada, emparades en la situació de pandèmia, que no s'han aplicat a les celebracions jueves. Israel ha sigut el pioner mundial en la vacunació de la població, però ha deixat al marge de la immunització la població dels territoris palestins ocupats.\nMés de 200 ferits en els enfrontaments entre palestins i policies israelians a Jerusalem\nAquest conflicte es creua amb el de Sheikh Harrah, un barri de Jerusalem Est on viuen una cinquantena de famílies palestines refugiades, que s'hi van instal·lar quan van ser expulsades de la ciutat de Haifa, avui a Israel, quan aquesta part de la ciutat estava sota administració de Jordània. Després de l'ocupació israeliana del 1967, organitzacions de colons israelians van reclamar la propietat de les cases i ara un tribunal israelià els ha donat la raó. Davant l'escalada de protestes, el Tribunal Suprem va decidir diumenge ajornar la vista del desallotjament de les famílies palestines. La llei israeliana estableix que els jueus que tinguin un títol de propietat anterior a la guerra del 1948 que va portar a la formació de l'estat d'Israel puguin reclamar-ne la propietat, una possibilitat que no tenen els palestins.\nPròxim Orient Israel Jerusalem palestina